Ewuwe adduseeyo aliko ew’omugagga atunda ettaka n’okuligula gye yeekukumye.
Omusango ogumutudde mu kifuba, kigambibwa nti yeekobaana ne banne ne banyaga ssente okuva ku bannansi ba Korea, kati kkooti ewozesa abakenuzi e Kololo emwetaaga abitebye, talabikako.
Ensonda zaategeezezza nti Bakaleke aliko amaka g’omugagga ku lw’e Bombo mu bitundu by’e Katalemwa ng’oyingira e Matugga gye yafunye obubudamo.
Ensi okutuuka okumuddugalirira ne yeekweka, kiddiridde abaakubye Kirumira amasasi nga September 8, 2018, Bakaleke n’ategeeza nti naye waliwo abamwewerera okumutta nga bamulondoola n’okumuweereza obubaka obumutiisatiisa.
lug_Latn lug_Latn lug_Latn lug_Latn